এভাবে মোদি ঝুলানো মুলা নিজে আর কত দেখবেন, এবং দেশের মানুষকে দেখাবেন মুজিব কন্যা? কাল বিশ্বভারতী বিশ্ববিদ্যালয়ে সাক্ষাৎ হবে মোদি ও মমতার সঙ্গে। মমতাই মূলত কাজী নজরুল বিশ্ববিদ্যালয়ের মাধ্যমে হাসিনাকে ডিলিট উপাধি দিচ্ছেন। এর মাধ্যমে তিনি একটা ভাব বজায় রাখতে চান। কিন্তু একই সাথে তিনি তিস্তার পানি দেবেন না। পানি না দিয়েও হাসিনাকে ব্যক্তিগতভাবে সন্তুষ্ট রাখতেই ডি.লিট উপাধির আয়োজন। এটা খুবই স্পষ্ট। আর যদি এবারও মোদি-মমতার মাধ্যমে তিস্তার পানি খসাতে না পারে শেখ হাসিনা, তাহলে তার ভারতপ্রেম যে চূড়ান্তভাবে প্রশ্নের মুখে পড়বে তা বলাই বাহুল্য। মোদি হাসিনাকে চার বছর আগে ঢাকায় এসে আশ্বাস দিয়েছিলেন যে, তাদের উভয়ের বর্তমান আমলেই তিস্তার পানি ছাড়া হবে। কিন্তু বাংলাদেশে নির্বাচনের আর কয়েক মাস বাকি। ভারতেও আগামী বছর নির্বাচন। চলতি সফরে এ বিষয়ে কোনো সিদ্ধান্ত না হলে এই আমলে আর সম্ভব না। আবার মোদির আশ্বাস মুলা নিয়ে নির্বাচনে নামতে হবে হাসিনাকে।